[{"text_idx": "#000003", "text": "Vo\u0303rumaa talupidajad on ha\u0308das lambaid murdvate huntidega"}, {"text_idx": "#000004", "text": "Vo\u0303rumaa lambakasvatajad on ha\u0308das huntidega ja seeto\u0303ttu on keskkonnaamet andnud erandkorras kaks hundijahi luba. Hundid on ta\u0308navu Vo\u0303rumaal murdnud u\u0308le 80 lamba."}, {"text_idx": "#000005", "text": "Vo\u0303rumaal Sulbi ku\u0308las on viimastel pa\u0308evadel hundid ka\u0308inud taas lambaid murdmas. Alates kevadest on 300-pealisest lambakarjast murtud u\u0308le 30 lamba, u\u0308tles Roosu talu noorperemees Ivar Roosenberg."}, {"text_idx": "#000006", "text": "\"Esimene murdmine oli kohe, kui loomad said kevadel karjamaale. Kohe esimene pa\u0308ev, kui kari sai va\u0308lja, oli murtud 14 lammast. Siis oli kuu aega rahu, siis ta\u0308pselt kuu aja pa\u0308rast oli ja\u0308rgmine murdmine \u2013 murti kolm ja siis taas kolm. Ja siis sellelt karjamaalt me to\u0303ime lambad u\u0308ldse a\u0308ra lauta, sinna ei julgenud enam ja\u0308tta. Ja siis la\u0308ks paar na\u0308dalat mo\u0308o\u0308da ja oli ja\u0308rgmisel karjamaal, kus loomad olid koos veistega. Mo\u0303tlesime, et a\u0308kki veised natuke kaitsevad, kuid seal on nu\u0308u\u0308d ja\u0308rjest ka\u0308idud,\" kirjeldas Roosenberg."}, {"text_idx": "#000007", "text": "Keskkonnaamet on soovitanud lambakasvatajatel lammaste kaitseks tugevdada tarasid ning vo\u0303imalusel vo\u0303tta karjakoerad. Lisaks on antud kahes Vo\u0303rumaa piirkonnas hundiku\u0308ttimisluba."}, {"text_idx": "#000008", "text": "\"Vo\u0303rumaal on olnud murdmisi po\u0303hiliselt kahes kohas \u2013 Vo\u0303ru vallas Lasva ku\u0308la u\u0308mbruses ja Sulbi ku\u0308la u\u0308mbruses. Seal on hundid ka\u0308inud lambakarjas korduvalt. Esimeses kohas on murtud u\u0308le 50 lamba ja Sulbi ku\u0308las 30 lamba ringis,\" ra\u0308a\u0308kis keskkonnaameti jahinduse peaspetsialist Margo Tannik."}, {"text_idx": "#000009", "text": "\"Kuna need murdmised on olnud korduvad, siis on keskkonnaamet sinna va\u0308ljastanud mo\u0303lemasse piirkonda hundiku\u0308ttimise eriloa, et jahimehed saaksid vajadusel lambapidajaid aidata ja nuhtlusisenditeks kujunenud hundid a\u0308ra ku\u0308ttida,\" lisas ta."}, {"text_idx": "#000012", "text": "Eesti jalgpalliametnikel on Euroopa klubisarjades tihe na\u0308dal"}, {"text_idx": "#000043", "text": "Kultuuriministeerium hoiab ja\u0308rgmisel neljal aastal kokku neli miljonit eurot"}]